Moustiers-Sainte-Marie
Moustiers-Sainte-Marie (Provenzialisch: Mostiers-Santa-Maria; aa Moustié-Santo-Mario) is a Gmoah im Département Alpes-de-Haute-Provence, in Frångreich. Da Frémdenvakeersort is oahs voh d' scheensten Derfén voh Frångreich. Dé 711 Eihwoner (Stånd: 2018) nennan sé Moustiérains.

Geograafie 
As Bergderfé liegt nerdlich vom Stausee Lac de Sainte-Croix. D' Nåchbargmoaner han Saint-Jurs an Norn, Majastres im Nordosten, La Palud-sur-Verdon im Osten, Aiguines und Les Salles-sur-Verdon im Sien, Sainte-Croix-du-Verdon im Siedwesten, Roumoules im Westen und Puimoisson im Nordwesten. D' Gmoah gherd zan Regionåin Naturbark Verdon, då befindt sé aa dé Barkvawåitung (Maison du parc).

Vawoitung 
Moustiers-Ste.-Marie is da Hauptort (Chef-lieu) vam gleichnåming Kanton und ghert koaner Communauté de communes åh.

Da Ortsnåm 

Friarer håd ma'n Ort Monasterium, Monastère, und spaader Moustiers ghoassen. Da Nåm Sainte Marie is erscht an fuchzéenten Jorhundert dazuakemma.

Bevejkarungsentwigglung

Seengswiadigkeiten
 Katholische Pforkirer Notre-Dame-de-l’Assomption, romaanische Kirer aus'm 12. Jorhundert
 Kapejn Notre-Dame de Beauvoir 
 Pont d’Aiguines

D' Legénden voh da Kétten 

Da Stern voh Mousters, der zwischen zwoa Berg a gloane Schlucht iwerspånnt, håd bis zan heiding Dåg dé Geheimniss voh seiner Gschicht néd gånz freigeem. Zua da Zeid voh dé Kreizziag, håd da Ritter voh Blacas d'Aups, der'an heiling Lånd voh Mohamedaner gfånga gnumma worn is, dé Idee kriagt, daa' a, wånn a wiader aus da Gfånganschåft zruggékimmt, ba da Notre-Dame d' Entre-Roche a Kétten aufzhénga, sobåid a wiader auf Moustiers hoamkimmt. Wia'ra wiader zruggékemma is, håd' a seih Vurhåm umgsétzd.

Da iatzige Stern is am 18. August 1957 in d' Heech zong worn und håd dé åide Ketten dasétzd, dé davur zåmmbrocha is. Da Stern is voh Aimé Bourjac - 'm létzden Schmiad vom Dorf - gschmiadt worn und håd a Weiden voh ebber 1,17 Meeter. D' Kétten is guade 200 m lång.

Internet 

 Webseiten voh da Gmoah (frånzésisch)

Beléeg 

Gemeinde im Département Alpes-de-Haute-Provence
Ort in Provence-Alpes-Côte d'Azur